kardosdrur/scandi-wiki huggingface dataset:
Danmarks statsminister

Danmarks statsminister er regeringschef i Danmark. Statsministeren leder regeringen, hvis ministre bliver udpeget af statsministeren. På engelsk omtales Statsministeren som "Prime Minister", oversat til dansk som Premierminister. 

Statsministeren udnævnes af monarken, men da Danmark har været et konstitutionelt monarki siden 1849, har udnævnelsen siden systemskiftet 1901 haft grundlag i den politiske sammensætning i Folketinget. Siden tidligt i 1900-tallet har der ikke været noget parti, som har haft flertal i Folketinget alene. Statsministeren er derfor typisk leder af en koalitionsregering. Siden 1945 har det heller ikke været normalt at koalitionerne har flertal i Folketinget, således, at regeringen i de fleste tilfælde har måttet støtte sig til flere partier udover koalitionspartierne.

Statsministeren og Statsministeriet har kontorer på Christiansborg i København, mens ejendommen Marienborg i Kongens Lyngby nord for København fungerer som officiel tjenestebolig og anvendes til repræsentative formål.

Danmarks nuværende statsminister er Mette Frederiksen fra Socialdemokratiet.

Embedets historie 
I sin nuværende form under det konstitutionelle monarki begynder statsministerrækken den 22. marts 1848 ved udnævnelsen af Adam Wilhelm Moltke. Det nye embedes officielle titel var dengang premierminister, hvilket også er den titel, der bruges i Grundloven af 1849. Titlen konseilspræsident blev dog også brugt sideløbende om premierministeren, og ved Fællesforfatningen af 1855 blev det den officielle titel. Ved Grundloven af 1915s ikrafttrædelse i 1918, blev titlen igen ændret til statsminister ligesom i de øvrige nordiske lande.

I modsætning til de øvrige ministre fik regeringslederen først et eget ministerium, Statsministeriet, i 1914. Før det, og også i en årrække efter, havde regeringslederen også en post som fagminister, der varierede fra person til person.

Statsministeren er dog stadig ressortminister for et mindre antal fagområder, såsom pressens minister og minister for anliggender vedrørende Rigsfællesskabet, Færøerne og Grønland.

Liste over Danmarks statsministre

Nulevende tidligere statsministre

Se også 
 Statsministeriet, statsministerens kontor
 Danske statsministre, liste over danske statsministre siden enevældens afskaffelse
 Danmarks regeringer
 Finlands statsminister
 Islands statsminister
 Norges statsministre
 Sveriges statsminister

Referencer 

 
Danmark
Robert Robinson (kemiker)

Sir Robert Robinson, OM, PRS, FRSE (13. september 1886 – 8. februar 1975) var en engelsk organisk kemiker og modtager af Nobelprisen i kemi i 1947 for sin forskning i plantefarvestof (anthocyaniner) og alkaloider. I 1947 modtog han også Medal of Freedom med Sølvpalme.

Karriere

Tidligt liv 
Robinson blev født på en gård nær Chesterfield, Derbyshire, og gik i skole på Chesterfield Grammar School, en privat Fulneck School og senere på University of Manchester. I 1907 modtog han 1851 Research Fellowship fra Royal Commission for the Exhibition of 1851 til at fortsætte sin forskning på University of Manchester.
Han blev udnævnt som den første professor for Ren og Anvendt Organisk Kemi på School of Chemistry på University of Sydney i 1912. Han blev Waynflete Professor i Kemi på Oxford Universitet fra 1930 og Fellow af Magdalen College, Oxford.

Robinson Close i Science Area i Oxford er opkaldt efter ham, ligesom Robert Robinson Laboratory på University of Liverpool.

Forskning 
Hans syntese af tropinon, en precursor til kokain, i 1917 var ikke bare et stort skridt inden for alkaloid-kemi, men vist også at tandem reaktioner i en one-pot syntese kan danne bicykliske molekyler.

Han opfandt symbolet for benzen med en cirkel i midten, da han arbejde på St. Andrews Universitet i 1923. Han er kendt for at opfinde bruget af buede pile til at repræsenteret flytning af elektron€r, og han er også kendt for at opdage molekylestrukturen af morfin og penicillin.

I 1957 grundlagde Robinson journalen Tetrahedron med halvtreds andre redaktører for Pergamon Press.

Referencer

Eksterne henvisninger 
 Nobel Lecture Some Polycyclic Natural Products from Nobelprize.org website
 Biography Biography from Nobelprize.org website
 ABC Online Forum 
 

Kemikere fra Storbritannien
Nobelprismodtagere i kemi
Præsidenter af Royal Society
Modtagere af Presidential Medal of Freedom
Pontifícia Universidade Católica de Minas Gerais

Pontifícia Universidade Católica de Minas Gerais (PUC-MG) er et anset universitet i Belo Horizonte, Minas Gerais, Brasilien. Grundlagt i 1958. I dag (2010) har universitetet ca. 63.528 studerende.

Eksterne henvisninger 

 PUC-MG websted

Universiteter i Brasilien
Minas Gerais
Liste over Præsidenter i Royal Society

Præsidenterne i Royal Society (PRS) er de valgte direktører for Royal Society i London, som er formand for møderne i Rooal Society's råd.

Efter uformelle møder på Gresham College blev Royal Society officielt grundlagt den 28. november 1660, da en gruppe af akademikere besluttede at grundlægge "en skole for fremme af fysisk-Matematisk Eksperimentel Læring", og erhvervede Royal Charter d. 15. juli 1662. Royal Charter nominerede William Brouncker som præsident, og fastsatte at fremtidige præsidenter sulle vælge af Rådet og Fellos af Royal Society ved jubilæumsmøder hvert år på St. Andrew's Day (30 November).

Detaljerne i formandskabet blev beskrevet i den anden Royal Charter,som ikke fastsatte nogen grænse for, hvor længe en præsident kunne blive i embedet. Der var betydelige udsving i præsidentens embedsperiode indtil langt ind i det 1800-tallet. På det tidspunkt havde stemningen vendt mod valg af velhavende amatører, alene fordi de kan blive mæcener i samfundet, og i 1847 besluttede Royal Society, at Fellows ville blive valgt udelukkende på baggrund af videnskabelig kvalitet. Siden 1870'erne har det været sædvanligt (med få undtagelser) for hver formand at tjene i præcis fem år. Under de nuværende vedtægter, kan en præsident ikke tjene mere end fem år.

Den nuværende præsident er Sir Paul Nurse. Historisk har præsidentens pligter både været formelle og sociale. Under Cruelty to Animals Act 1876 var præsidenten en af kun få personer, der var autoriseret til at certificere, at et bestemt dyreforsøg var berettiget, og derudover har han fungeret som regeringens chefrådgiver (omend uformelt) i videnskabelige spørgsmål. Samtidig blev præsidentens opgave underholdende fornemme udenlandske gæster og videnskabsfolk.

Et skift af præsidenter sker på Royal Society Anniversary Day, ugedagen på eller nærmest 30. november, efter afgangen af President's Anniversary Address.

Præsidenter af Royal Society

Referencer

Eksterne henvisninger 
 

Royal Society
Royal Society
Unionsopløsningen

Unionsopløsningen betegner den periode, hvor opløsningen af Den svensk-norske union fandt sted, som oftest afgrænset til november 1904 til 26. oktober 1905. Unionen blev først opløst ensidigt af Norge den 7. juni 1905 og derefter formelt af begge parter den 26. oktober samme år. Unionsopløsningen kom i stand efter flere år med uenigheder mellem Norge og Sverige om flere forhold. Norske politikere ønskede unionsbrud, mens flere svenske mente, at Norge havde for mange friheder inden unionen. Unionsopløsningen kom i stand i en proces, hvor øget nationalisme og økonomiske uligheder fremkaldte udbredt unionsskepsis fra norsk side. Flere svenskere så også med bekymring på smitteeffekten fra det radikale Norges indførelse af almen valgret, parlamentarisme og begrænset kongemagt kunne have på Sverige.

Allerede fra begyndelsen i 1814 var unionen formel, og Norge havde i høj grad varetaget sine grundlovsbestemte rettigheder. Unionen bestod formelt af, at den norske og den svenske konge var samme person, om end med to særskilte titler, og at norsk udenrigs- og handelspolitik var underlagt det svenske udenrigsministerium. Militæret skulle også have være en samlet enhed, men der var kun i mindre grad samarbejde mellem de to landes hære og flåder. Det relativt løse unionsbånd var i begyndelsen uproblematisk, men efterhånden blev en række symbolske sager vigtige for nordmændene. Blandt disse var ønsket om at fjerne den sjældent brugte rigsstatholder og ønsket om et rent norsk flag. I tillæg fik politiske sager som parlamentarismen og konsulatsagen større betydning, og den sidstnævnte, økonomisk motiverede sag blev afgørende for unionsbruddet.

Efter tre år med forsøgsvis forhandling mellem Høyre og Moderate Venstres samarbejdsregering, og den svenske regering brød samarbejdet mellem regeringerne i Norge og Sverige sammen i 1905, og derefter gik den nye norske regeringen ind for en mere direkte konfrontationslinje. Regeringen tog afsked efter at kongen nægtede at sanktionere en ny konsulatlov, men Oscar II godtog ikke afskeden før han kunne finde en alternativ regering. Den 7. juni tolkede Stortinget det til at betyde at Oscar IIs manglende evne til at etablere en regering var en faktisk abdikationserklæring, og Stortinget erklærede unionen for opløst. Dette kontroversielle vedtag blev ikke accepteret i Sverige, og forholdet mellem de to stater var i flere måneder anstrengt med tilløb til mobilisering og reel fare for militær konfrontation.

Det hele blev løst ved forhandlinger mellem de to lande i Karlstad i september 1905, den såkaldte Karlstad-konvention. Der blev fordeling og regulering af vandveje, forsvar, rensdyr-græsning, transit handel og voldgiftstraktater aftalt, og den 23. september blev de to parter enige, efter at det var en hvis krigsfrygt på begge sider af grænsen. Én måned og tre dage senere blev unionen formelt opløst, da kong Oscar 2. 26. oktober underskrev dokumenterne som anerkendte Norge som uafhængig stat, og samme dag abdicerede som norsk konge.

Norges historie
Forhenværende statsunioner
Sveriges historie
Begivenheder i 1905
Darleens

Darleens var en dansk country-gruppe, der primært eksisterede i begyndelsen af 1990'erne, hvor den udgav to album, men var gendannet i en periode i begyndelsen af 2000'erne og udgav et tredje album i 2003. Gruppen bestod, usædvanligt for et dansk c&w-band, fra begyndelsen udelukkende af kvinder og benyttede sig i stor udstrækning af flerstemmig sang. Gruppens oprindelige medlemmer var Karin Ørum (forsanger), Margrethe "Maggie" Björklund (guitar og kor), Sisse Larsen (trommer og kor) samt Karen Emma Engberg (bas); i 2000'erne kom Troels Bech med på guitar. Gruppen indspillede næsten kun selvskrevne numre, hvoraf Björklund stod bag de fleste.

Diskografi 
 Darleens (1991)
 Twisted (1993)
 This Is Darleens (2003)

Kilder

Eksterne henvisninger 
 

Popgrupper fra Danmark
Musikgrupper fra 1990
SoftBank

() er en japansk telekommunikations- og internetvirksomhed. Virksomheden opererer indenfor bredbånd, fastnettelefoni, e-handel, Internet, online medier, teknologiservices, finans, massemedier, marketing og andre forretningsområder. Softbank har en markedsandel på omkring 30 % indenfor mobiltelefoni & mobildata i Japan og dyster med KDDI og hvem der er næststørst på det japanske marked.

SoftBank blev grundlagt i Tokyo 3. september 1981 og virksomhedens markedsværdi var 1. april 2014 på 92 mia. amerikanske dollar. 

Softbanks datterselskaber omfatter bredbåndsselskabet SoftBank BB, datacentervirksomheden IDC Frontier, spil-virksomheden GungHo Online Entertainment og forlaget SB Creative. Koncernen har desuden ejerandele selskaber som Yahoo!, E-Trade, Ustream.tv, EF Education First og Morningstar. SBI Group er en finansvirksomhed som begyndte i 1999 som en division i Softbank.

Andre datterselskaber i koncernen er SoftBank Mobile (99.99%), Sprint Corporation (80 % pr 6. august 2013 ), SB Creative, Yahoo! Japan (~35 %), GungHo Online Entertainment (58,5 %), og Alibaba Group (37%).

Kilder 

 .

Eksterne henvisninger 

 SoftBank Corporation
 Masayoshi Son  AXA Talents (www.axa-im-talents.com) (August 1, 2006)

Telekommunikationsvirksomheder fra Japan
Virksomheder i Tokyo
Etableret i 1981
Maulbronn Kloster

Maulbronn Kloster er et tidligere cistercienserkloster i centrum af Maulbronn ved den sydvestlige ende af landskabet Stromberg, som strækker sig mellem Schwarzwald og Odenwald. Byen Pforzheim i Baden-Württemberg ligger i nærheden. Klosteret regnes som det bedst bevarede middelalderkloster nord for Alperne.

Historie 
Med den karismatiske Bernhard af Clairvaux fik cistercienserne i Tyskland stor udbredelse. I sydvesttyskland blev den adelige Walter von Lomersheim også begejstret af bevægelsen. Han etablerede en ejendom mellem Mühlacker og Lienzingen som en stiftelse med formålet at grundlægge et cistercienserkloster. Han indtrådte selv som lægbroder. Kloster Neuburg im Elsass sendte en abbed og – som det hed – efter apostlenes antal, tolv munke.

Klostret blev grundlagt i 1147, men snart flyttet til et andet sted end det oprindelige som følge af problemer med vandforsyningen. Biskoppen af Speyer overdrog sit len Mulenbrunnen til abbeden Dieter og klostret fik sin endelige beliggenhed.

I middelalderen var klostret et vigtigt politisk, erhvervsmæssigt og samfundsmæssigt centrum.

Ved grundlæggelsen hørte klostret under biskoppen i Speyer og fra 1821 til biskoppen i Rottenburg-Stuttgart.
 
Efter reformationen blev klostret i 1556 omgjort til en evangelisk klosterskole. Det evangelisk-teologiske seminar stiftet her i 1807 består stadig.

Klostret er fra december 1993 på UNESCOs liste over verdens kulturarv.

Arkitektur 
I klostret findes alle stilretninger og udviklingsstadier fra romantikken til sengotikken repræsenteret. Klosterkirken som hovedsagelig er opført i gotisk stil, havde stor indflydelse på udbredelsen af gotisk arkitektur over store dele af det nordlige og centrale Europa. Vandreguleringssystemet i Maulbronn med sit dræn- og vandingssystem samt reservoirer er af UNESCO fremhævet som værende af særlig interesse.

Filialklostere 
Filialer af Maulbronn Kloster var Bronnbach Kloster stiftet ca. 1150 og Schöntal Kloster stiftet 1157.

Nutiden 
Klosteret tilhører i dag delstaten Baden-Württemberg. Anlægget som ligger indenfor en ringmur, indeholder blandt andet Maulbronn Rådhus, politi, andre offentlige kontorer og flere restauranter. Dertil er det sæde for det evangeliske gymnasium.

Litteratur 
 Marga Anstett-Janßen: Kloster Maulbronn, Deutscher Kunstverlag München/Berlin 2000, 
 Friedl Brunckhorst: Maulbronn: Zisterzienserabtei – Klosterschule – Kulturdenkmal, Schimper-Verlag Schwetzingen 2002,

Eksterne kilder/henvisninger 

 Klosterets officielle hjemmeside 
 Informationsside 
 Maulbronn Kloster i databanken til Landesarchiv Baden-Württemberg

Klostre i Tyskland
Christopher Blake

Christopher Blake (født 1949 i Christchurch, New Zealand) er en new zealandsk komponist, og teknikker.

Blake blev først uddannet som lydteknikker på University of Cantaburry, og senere som komponist på universtiy of Cantaburry School of Music.

Han hører til de ledende komponister i nutiden fra New Zealand. Han har komponeret en symfoni"The Island", orkesterværker, kammermusik, violinkoncert, en opera etc.

Udvalgte værker 

 Symfoni - "Øen" (1992-1995) - for orkester
 "Bitter stilhed" (19?) - opera
 Violinkoncert (19?) - for violin og orkester

Kilde 
 Om Christopher Blake på Sounz.org.nz

Komponister fra New Zealand
Martin Lodge

Martin Lodge (født 1954 i Tauranga, New Zealand) er en new zealandsk komponist, professor og lærer.

Lodge studerede musik og engelsk litteratur på University of Wellington, og levede derefter som freelance komponist og lærer,

til han blev tilbudt en ledende stilling på Waikato Musikkonservatorium (1995), hvor han i dag er professor i komposition.

Han har skrevet en symfoni, kammermusik, orkesterværker, solostykker for mange instrumenter etc.

Lodge er kendt for sin eklektiske og individuelle kompositions stil.

Udvalgte værker 

 Symfoni nr. 1 "Blomster fra havet" - for orkester
 "Hinterland" - for orkester
 "Hau" - for cello, strygeorkester og traditionelle Maori instrumenter

Kilde
   Om Martin Lodge på Martinlodge.net

Komponister fra New Zealand
Lærere
Professorer
Larry Pruden

Larry Pruden (født 28. juli 1925 i New Plymouth, død 1. oktober 1982 i Wellington, New Zealand) var en newzealandsk komponist, dirigent, pianist og percussionist.

Pruden fik klaver- og orgelundervisning som dreng, indtil han helligede sig kompositionen. Han var i begyndelsen selvlært, med undtagelse af enkelte timer privat hos Douglas Lilburn. Pruden kom til London, hvor han studerede komposition på Guildhall School of Music and Drama (1951-1954) hos Benjamin Frankel.

Han vendte tilbage til New Zealand (1955), hvor levede som freelancekomponist og dirigent til sin død i 1982.

Han har skrevet orkesterværker, kammermusik, sange, solostykker for forskellige instrumenter.

Eksterne kilder/henvisninger 

 Om Larry Pruden på sounz.org.nz

Komponister fra New Zealand
Dirigenter
Pianister
Organister
Percussionister
Anthony Watson

Anthony Watson (1933 i Winton, Southland - 6. marts 1973 i Dunedin, New Zealand) var en newzealandsk komponist, lærer og bratschist.

Watson blev uddannet på Southland Boys Highschool og Otago University College i bratsch og komposition (1955). 

Han har skrevet orkesterværker, tre strygerkvartetter, koncertstykke for klaver og violin og kammermusik. Watson spillede som bratschist i bl.a. New Zealand´s National Orkester (1958-1969), og NZBC Concert Orchestra (1970-1971). Han underviste privat i Dunedin (1972-1973). 

 Udvalgte værker 

 3 Strygekvartetter
 Koncertstykke - for klaver og violin
 Prelude and Allegro - for strygeorkester
 Sonate - for bratsch
 3 Bagateller'' - for violin, bratsch, cello og fagot

Eksterne kilder/henvisninger 

      Om Anthony Watson på sounz.org.nz

Komponister fra New Zealand
Bratschister
Lærere
Enrique Flórez

Enrique Flórez de Setién y Huidobro (født 21. juli 1702 i Valladolid, død 5. maj 1773 i Madrid) var en spansk historiker. 

Han hørte til Augustinerordenen og omtales almindeligvis som el Padre Flórez, og han virkede som teologisk professor ved Universitetet i Alcalá. Hans hovedværk er det højst fortjenstfulde kirkehistoriske arbejde España sagrada, teatro geográfico-histórico de la iglesia de España (29 bind, 1747—73), der er blevet fortsat af forskellige helt ned imod 19. århundredes slutning, senest af det spanske historiske akademi; det sluttedes med 51. bind 1879. Nævnes kan endvidere Clave historial (1743), en kronologi, Medallas de las colonias, municipios y pueblos antiguos de España (2 bind, 1757—58, med supplement 1773), Memorias de las reinas católicas (1761) og en afhandling om Kantabrien i Romernes tid (1768). Til en anden retning hørte det Cursus Theologiæ, som han udgav 1732—38 i 5 kvartbind.

Kilder 

 

Historikere fra Spanien
Ordensfolk fra Spanien
Spaniere i 1700-tallet
Personer fra Valladolid
Kirkehistorikere
Álvaro Flórez Estrada

Álvaro Flórez Estrada (født februar 1769, død 16. december 1853) var en spansk politiker og socialøkonom.

Flórez Estrada indtog fra 1798 høje administrative stillinger og indlagde sig store fortjenester af landets forsvarskraft lige over for franskmændenes angreb og den indre forvirring. Ved Ferdinand VII's tilbagekomst 1814 gik han et par år i frivillig landflygtighed til England, deltog så atter i sit lands offentlige liv, indtil han 1823 på ny forlod Spanien. I England udarbejdede han nu sit økonomiske hovedværk Tratado de economia politica (London 1828, 2. udgave Paris 1831; sidste forøgede spanske originaludgave, Madrid 1848, under titlen Curso etc., lettest tilgængelig i den franske oversættelse Cours éclectique d'économie politique ved Léon Galibert, 3 bind, Paris og London 1833). Som den franske oversættelses titel antyder, er Flórez Estrada eklektiker; med stor omhu, troskab og klarhed redegør han for sine forgængeres, navnlig den engelske klassiske skoles opfatning, men søger overalt ved siden af det strengt økonomiske at fremhæve det sociale synspunkt. Flórez Estrada anses som Spaniens betydeligste økonomiske forfatter i 19. århundrede.

Kilder 

 

Nationaløkonomer
Politikere fra Spanien
Spaniere i 1700-tallet
Spaniere i 1800-tallet
Tidsmaskine (flertydig)

Tidsmaskine, Time Machine eller The Time Machine har flere betydninger:
 Tidsmaskine – fiktiv eller hypotetisk maskine, som gør tidsrejse muligt
 Tidsmaskinen – (org. titel: The Time Machine) roman af H. G. Wells fra 1895

Film 
 The Time Machine (film fra 1960) – instrueret af George Pal
 The Time Machine (film fra 2002) – instrueret af Simon Wells

Andet 
 Time Machine (macOS) – program udviklet af Apple

Se også 
 DeLorean DMC-12 – tidsmaskine fra Tilbage til fremtiden-triologien
Leanburn-motor

En leanburn-motor (eller magermix-motor) er en forbrændingsmotor, hvor luft/brændstof-blandingen holdes på et magert niveau. Det betyder, at der er mere forbrændingsluft til rådighed, end der behøves til den støkiometriske forbrænding af brændstoffet i cylindrene. Luftoverskuddet medfører, at forbrændingstemperaturen falder og virkningsgraden øges, og dermed også at koncentrationen af nitrogenoxider i udstødningsgassen reduceres.

Nogle leanburn-motorer er ligeledes udstyret med direkte indsprøjtning, som indsprøjter brændstoffet i en mere tændklar koncentration i nærheden af tændrørene.

Litteratur 
 Hans-Hermann Braess, Ulrich Seiffert: Vieweg Handbuch Kraftfahrzeugtechnik. 2. oplag, Friedrich Vieweg & Sohn Verlagsgesellschaft mbH, Braunschweig/Wiesbaden, 2001,  (på tysk).

Motorteknologi
Lena Dunham

Lena Dunham (/ˈlinə ˈdʌnəm/) født 13. maj 1986) er en amerikansk skuespiller, manuskriptforfatter, instruktør og forfatter.

Biografi 
Lena Dunham er født i New York City som den ældste af to børn. Søsteren Grace er født i 1992.
Hendes mor er fotografen og kunstneren Laurie Simmons, og hendes far er billedkunstneren Caroll Dunham. Både Dunhams mor og søster har haft roller i hendes film og TV-serier.

Dunham voksede op i bydelen Brooklyn og gik på Saint Anne's School, hvor hun bl.a. mødte Jemima Kirke, der senere medvirkede i filmen Tiny Furniture og tv-serien Girls, som Dunham både har skrevet manuskript til, instrueret og medvirker i.

Dunham har en bachelorgrad i creative writing fra Oberlin College i Oberlin, Ohio.

Karriere 
I 2010 vandt Dunhams film Tiny Furniture prisen "Best Narrative Feature" ved South by Southwest-festivalen. Dunham spillede selv hoverollen som Aura, mens hendes mor og søster spillede Auras mor og søster, og filmen blev optaget i Dunham-familiens eget hjem.

I 2012 indgik Dunham kontrakt med tv-kanalen HBO om TV-serien Girls, og samme sommer blev de første tre afsnit vist for et test-publikum på årets South by Southwest-festival. 15. april 2012 blev første afsnit af serien vist på TV. Dunham er blevet nomineret til en Emmy Award fire gange for hendes roller som manuskriptforfatter, skuespiller og instruktør, og hun har modtaget to Golden Globe-priser for bedste komedieserie og for bedste bedste kvindelige hovedrolle i en komedie- eller musicalserie. I februar 2013 vandt Dunham som første kvinde en Directors Guild of America Award som bedste instruktør af en komedieserie.

Der er indtil videre blevet vist tre sæsoner af Girls, og serien er blevet forlænget med en fjerde, som vil blive vist fra januar 2015.

30. september 2014 udgav Dunham bogen Not That Kind of Girl: A Young Woman Tells You What She's "Learned" på forlaget Random House.

Filmografi

Tv-optrædener

Noter

Eksterne henvisninger 
 

Skuespillere fra New York
Personer fra New York City
Manuskriptforfattere fra USA
Feminister fra USA
Forfattere fra USA